open-index/open-wikipedia-markdown huggingface dataset:
Fiktiv dokumentarfilm

**Fiktiv dokumentar** (engelsk: **' eller **') er en film- og TV-sjanger der handlingen fremstilles som en dokumentarfilm eller -serie uten å være det. De første fiktive dokumentarene var riktignok på radio med Orson Welles' radio-drama *[[Klodenes kamp (radio-drama)|Klodenes kamp]]* (*The War of the Worlds*, 1938), basert på H.G. Wells' roman med samme navn (1898). I dag er sjangeren først og fremst forbundet med film og TV, eksempelvis *[[Special Bulletin]]* (1983), *[[Kodenavn Looking Glass]]* (*Countdown to Looking Glass*, 1984), *[[Without Warning]]* (1994), *[[The Blair Witch Project]]* (1999) og *[[The Day Britain Stopped]]* (2003).

Sjangeren er ment å være seriøs, i motsetning til undersjangeren mockumentar som i hovedsak er humoristisk, satirisk og/eller parodisk. Eksempler på mockumentar-filmer og -serier er *[[All You Need Is Cash]]* (1978), *[[Hjelp vi er i popbransjen]]* (*This is Spinal Tap*, 1984), *[[Best in Show (film)|Best in Show]]* (2000), *[[Ingen grunn til begeistring]]* (*Curb Your Enthusiasm*, 2000–), *[[Kontoret]]* (*The Office*, 2001–2003), *[[A Mighty Wind]]* (2003), *[[Arrested Development]]* (2003–), *[[Kontoret (USA)|Kontoret]]* (*The Office*, USA, 2005–2013). I Norge er *[[Get Ready to Be Boyzvoiced]]* (2000) og *[[Trolljegeren]]* (2010) kjente mockumentary-filmer, mens *[[Borettslaget]]* (2002–2008), *[[Etaten]]* (2006), *[[Hjerte til hjerte]]* (2007), *[[Torsdag kveld med Steinar Sagen]]* (2007) og *[[Helt perfekt]]* (2011–) er kjente TV-serier i sjangeren. I Danmark er blant andre AFR (2007) og Klovn (2005–) de mest kjente.

## Eksterne lenker
* 
*
Fess

**Fess** kan sikte til:

* Fess (hodeplagg), også skrevet *fez*, er et tradisjonelt hodeplagg særlig brukt i Orienten og på Balkan
* Fess (tone) er tonen f senket et halvt trinn
* Fess (magi) kan også bety trylle- eller signeformel
Bradwell Abbey (sogn)

**Bradwell Abbey** (kloster) eller *Bradwell Priory* (nonnekloster) er en verneverdig bygning og et arkeologisk område, engelsk distrikt og verdslig sogn i byen Milton Keynes i det seremonielle grevskapet Buckinghamshire i England. Stedet har navn etter at det en gang var lokaliseringen av et nonnekloster tilhørende benediktinerordenen, grunnlagt i 1155. Det er et i dag et urbant studiesenter.

## Lokalisering
Bradwell Abbey ligger rett ved sentrum i byområdet Milton Keynes, og ruinene av dette ligger sentralt i sognet. Klosterets eiendom ble ved jernbanens ankomst i området delt i to, slik at man på østsiden av sporet finner Bradwell som er et eget sogn, og på vestsiden Bradwell Abbey inkludert Two Mile Ash, Stacey Bushes, Wymbush og Kiln Farm. 

Området er avgrenset av West Coast Main Line i øst, A5 i vest, Monksway (A422) i nord of Dansteed Way i sør. Ved ruinene av klosteret finner man Milton Keynes Discovery Centre i noen gamle gådsbygninger, og et lite industriområde. Et kapell fra middelalderen er bevaringsverdig (*[[Bygningsvern i Storbritannia|Grade 1 listed]]*).

## Det historiske Bradwell Priory
Nonneklosteret ble etablert en gang rundt 1154. Det vokste i løpet av middelalderen til bli et viktig lokalt senter, men fikk tilbakegang under svartedauden da blant de mange døde var også klosterforstanderen William av Loughton. Klosteret ble stengt i 1524 (rundt 12 år tidligere enn den generelle oppløsningen av klostrene i England). Eiendommen, bygningene og dets beskjedne inntekter ble gitt til kardinal Thomas Wolsey som legat for hans nye college (lærested), Christ Church ved Universitetet i Oxford. Alt som gjenstår i dag er et lite kapell og et våningshus som har blitt sentrum for kulturelle aktiviteter og et urbant studiesenter. Den gamle middelalderveien som møtes ved klosteret kan fortsatt bli sett og er nå benyttet for ridning, sykling og som gangsti.

## Referanser


## Eksterne lenker

*Bradwell Abbey and City Discovery Centre
*The history of Bradwell Abbey – City Discovery Centre
*Bradwell Abbey Parish Council
Just 4 Fun

**Just 4 Fun** var en norsk gruppe bestående av Hanne Krogh, Marianne Antonsen, Jan Groth og Eiríkur Hauksson.

## Ren 60
Gruppen ble satt sammen av radiomannen Tor Andersen, og var ment for å være et treukers sommershow med 60-tallsmusikk på restaurant Oliver i Sarpsborg. Det ble i stedet fem måneder i Sarpsborg med fulle hus. Etter dette tok de showet på norgesturné og senere til et lengre opphold på Oslo Plaza.

## Melodi Grand Prix
Da NRK avlyste Melodi Grand Prix 1991, ble Just 4 Fun valgt til å representere Norge i Eurovision Song Contest i Roma med melodien «Mrs. Thompson», skrevet av Dag Kolsrud. Låten ble nummer 17 av 22, mens vinneren ble Sverige og Carola med «Fångad av en stormvind».

## Plater
Gruppen ga ut to album, først *[[Ren 60]]* som inneholdt 60-tallslåter fra showet med samme navn, deretter *[[Those Were the Days (1991-album)|Those Were the Days]]* som i tillegg til flere rockelåter fra 1960-årene også hadde med to nyskrevne låter. Disse var «All I Really Wanna Do» og «A Dream And a Prayer» som ble utgitt på singel.

Medlemmene fortsatte etter hvert som soloartister, men våren 2008 ble alle samlet til en suksessfull gjenforening i Sarpsborg og i Fredrikstad. 

## Diskografi
**[[Ren 60]]* (1990) 
**[[Those Were the Days (1991-album)|Those Were the Days]]* (1991) 

## Referanser


## Eksterne lenker
*
Felipe Calderón

**Felipe de Jesús Calderón Hinojosa** (født 18. august 1962 i Morelia) er en meksikansk politiker. Han var Mexicos president fra den 1. desember 2006 og til den 30. november 2012.

Calderon tilhører det konservative partiet PAN. Calderon ønsker å videreføre forgjengeren Vicente Fox' linje for frihandel med USA og privatisering av offentlig virksomhet. I familiepolitikken er han katolsk orientert, og er mot abort, prevensjon og ekteskap for homofile. I valget i juli 2006 vant han knepent foran kandidaten fra det venstreorienterte partiet PRD, Andres Manuel Lopez Obrador. 

## Referanser


## Eksterne lenker
*
Sunndal Rockefestival

**Sunndal Rockefestival** var en musikkfestival arrangert av frivillige på Sunndalsøra på Nordmøre i Møre og Romsdal. Festivalen ble arrangert i perioden 1998 til 2006.

## Band som har spilt på Sunndal Rockefestival
* 2006: Åge Aleksandersen og Sambandet, Raga Rockers, Swerve, Backstreet Girls, Bad Apples, Dynamite, Amulet, Brut Boogaloo,Josephine, The Halsa Hazel Band, Toys And Flavors, No Class, Diamondog, Defective, Thunderbolt.
* 2005: Flare, Dynamite, Emmerhoff and the melancholy babies, Griffin, Winston, teXum, No Class, Sissy Wish, Crest of Darkness. 
* 2004: Bad Obsession, Peeker, No Class, Griffin, Velvet Goldmine, Dynamite, Ribozyme, Autotune, JohnDoe, Valhalla, Mayers Bluesband, Winston, Delaware, Silence the Foe, Nullskattesnylterne, Tømmermenn, Thunderbolt. 
* 2003: Pond, Theo, Speedqueen Superstars, Godsize, Agathon's Favorite, Deadbeats (S), Das Neue Konzept, Black Oblivion, Autotune, Thulsa Doom, Lumsk, Schmucks. 
* 2002: Volt, Fortytwo, Void, Silver, Velvet Goldmine, Pond, Theo, Action Pilots, Wærstinga`n, Pistolero, Brasco, Chime Poppers, Indira, Popium, El Rodeo, Skidmark, Electric Ladyland. 
* 2001: Homo Lupus, Action Pilots, Numskull, Soundscape Silence, Hellride, Spon, Bomber, Shotgun Bluez (S), Theo, Jamesband, Das Neue Konzept, Thulsa Doom, Peeker. 
* 2000: Shotgon Bluez (S), Velvet Goldmine, Peeker, Onematopoeia, Sentinel, Tömmermenn, Wærstinga`n, Dewotine, Skavank, Planet Trash (S), Billion Dollar Mission, Soundscape Silence, Sniffing Glue (S), Boy. 
* 1999: Quadrophonia, Shotgun Bluez (S), Lash Out, Slagmark, Wretched, Scrambled Eggs, Borkum Riff, Rock Minitor, Sniffing Glue (S), Sissy Dogfish, Bigbang, Subway Cirkus, Children of The Revolution. 
* 1998: Amulet, Tad Pole, Gloom, Morpheus, Emma Hex, Wærstinga`n.

## Kilder
* Aura Avis: Billettsalget til Sunndal Rockefestival i gang
*2006 Bildeserie i Tidens Krav
Pete Wentz

**Peter Lewis Kingston Wentz III** (født 1979) er en amerikansk musiker som er bassist og backupvokalist i bandet Fall Out Boy. Han var gift med sangeren Ashlee Simpson og de har en sønn sammen.

## Biografi
Wentz vokste opp i Wilmette i Illinois, et lite sted utenfor Chicago. Han gikk på New Trier Township High School og North Shore Country Day School. På sistnevnte var han fotballspiller. Da han var ferdig på High School i 1997, begynte han på DePaul University. Der studerte han politikk. Han avsluttet skolegangen etter bare ett skoleår, da han bestemte seg for å satse på musikken.

Wentz spilte i mange band på slutten av 1990-tallet, blant annet xfirstbornx, Arma Angelus, 7 Angels of the apocalypse / Culture of Violence, xBirthrightx, Extinction, Forever Ended Today, Yellow Road Priest og Project Rocket. Sammen med Joe Trohman har han spilt i 32 band før de gikk over til det nåværende Fall Out Boy. I 2001 fant Wentz og Joe Trohman ut at de ville lage et Pop-Punk band, Fall Out Boy, og fikk med seg Patrick Stump og Andy Hurley.

I april 2008 annonserte Pete og kjæresten Ashlee Simpson at de er forlovet. De ble gift i mai 2008, og den 20. november samme år fikk de en gutt med navn Bronx Mowgli Wentz. I februar 2011 søkte Aslee Simpson-Wentz om skilsmisse.

## Virksomhet
Peter har skrevet boken *The boy with the thorn in his side*, som er basert på marerittene han hadde som barn. Tittelen var tatt fra en sang av The Smiths' sang The Queen is Dead. Han har skrevet enda en bok, *Rainy Day Kids*, som ble utgitt i februar 2006 i USA. Wentz skriver nå enda en bok sammen med William Becket.

Wentz har et firma kalt Clandestine Industries, som distribuerer bøker, klær og andre ting. I tillegg eier han Decaydance Records, som har signert flere band, blant andre: Panic at the Disco, October Fall, Gym Class Heroes, The Hush Sound, Cobra Starship, og Lifetime. Han eier et filmproduksjons-firma kalt Bartskull Films, som har sluppet DVD-en *Release the Bats*, som er av Wentz, hans venner og hans personlige venner. Wentz har også prøvd seg som modell og var med i en reklame for klesmerket GAP, høsten 2006.

## Utvalgte hendelser
I februar 2005, i det som så ut til å være et selvmordsforsøk, tok Wentz en overdose. Resultatet ble en uke på sykehus. Han kommenterte til *Rolling Stone* slik: «Jeg isolerte meg selv mer og mer, og til mer jeg isolerte meg, til mer isolert følte jeg meg. Jeg sov ikke. Jeg ville bare at hodet mitt skulle skru seg av. Slutte å tenke på alt.» Etter denne hendelsen flyttet Pete hjem til foreldrene.

I mars 2006 ble nakenbilder av Pete spredd rundt om på nettet. Wentz ga en respons på hjemmesiden til Fall Out boy og i sin egen blogg, der han fortalte at bildene hadde blitt stjålet fra hans mobiltelefon, og at «etter han hadde hatt dårlig samvittighet i 24 timer var han klar til å begynne å le av det».

## Referanser

## Eksterne lenker
* 
* 
* 
*
Andrés Manuel López Obrador

**Andrés Manuel López Obrador** (f. 13. november 1953) er en meksikansk politiker fra partiet MORENA. Han var landets president fra 1. desember 2018 til 1. oktober 2024.

Han har vært borgermester for Distrito Federal fra 2000 og frem til juli 2005, da han ble utnevnt som kandidat til presidentvalget i 2006. Etter ham kom Alejandro Encinas Rodríguez, som hadde vervet til ny borgermester ble valgt. 

Andrés Manuel López Obrador stilte som kandidat for PRD i presidentvalget i juli 2006. Dette valget tapte han hårfint til den konservative kandidaten Felipe Calderon. Andrés Manuel López Obrador har siden ment at valgfusk snøt ham for seieren, og har dermed ikke innrømmet valgnederlaget. 

I Mexicos av og til ondskapsfulle politiske satire omtales Andrés Manuel López Obrador som «El Peje». Dette henspiller på hans opprinnelse og dialekt fra delstaten Tabasco. Fiskeslaget *pez lagarto* uttales nemlig *peje* på tabascodialekt.

## Referanser


## Eksterne lenker
*
Fes

**Fes** kan sikte til:

*Fez, en gammel by i Marokko
*Fess, også skrevet *fez*, en sylinderformet hatt blant annet båret av menn i Nord-Afrika, på Balkanhalvøya, i Tyrkia og Midtøsten
Fez

**Fez** kan vise til:

*Fez (Marokko), en gammel by i Marokko
*Fess (hodeplagg), også skrevet *fess*, et tradisjonelt, sylinderformet hodeplagg
*Fez (videospill), et videospill
Patrick Stump

**Patrick Stump** (født **Patrick Martin Stumph** 27. april 1984 i Glenview, Illinois) en amerikansk musiker, komponist og produsent. Han er vokalist og gitarist i bandet Fall Out Boy. Stemmen hans er rangert som ren tenor. Han byttet navn fra Stumph til Stump for å unngå forvirring om hvordan det skulle uttales.

## Barndom
Patrick Stump kommer fra en musikalsk familie. Faren hans, Dave Stumph, er folkesanger, og hans eldre bror, Kevin, er fiolinist. Patrick har spilt trommer i flere band i løpet av High School, blant annet Public of Infection, Xgrinding processX og Patterson.

Han var også med i Paradox, et teaterstykke som studenter framførte på Glenbrook South fra 2001–2002.

## Karriere
Da Stump ble med i Fall Out Boy, hadde han verken sunget i et band før, eller tatt sangtimer. Han, Joe Trohman, Andy Hurley og Pete Wentz utgjør bandet. Da Stump ble med i bandet spilte han trommer, men etter at resten av bandet fant ut at han kunne synge, overtalte de han til å bli hovedvokalist istedet. 

Selv om Stump har vokalen i Fall Out Boy, er det Pete Wentz som fungerer som frontfiguren i bandet. Pete Wentz og Patrick Stump skriver det meste av musikken til bandet. Wentz e-mailer store filer med sangtekster til Stump, og så setter han det sammen til musikk. "Jeg antar at Patrick er et musikalsk geni" sier gitaristen Joe Trohman.

Som produsent har Stump jobbet med The Hush Sound og Gym Class Heroes.

## Referanser


## Eksterne lenker
* 
* 
* 
*
Alejandro Encinas Rodríguez

**Alejandro Encinas Rodríguez** (født 13. mai 1954 i Ciudad de Mexico) er en meksikansk venstreorientert politiker med tilhørighet i partiet PRD. Han var ordfører i D.F. i Mexico fra og med da Andrés Manuel López Obrador trakk seg i 2005 og frem til den 5. desember 2006 da Marcelo Ebrard tok over som følge av valget i juli samme år.

## Referanser
Indremisjonsforbundet

**Indremisjonsforbundet** (ImF) er en evangelisk-luthersk vekkelsesbevegelse i Norge. Forbundet er en sammenslutning av 1500 kristne lag og foreninger, hovedsakelig i Møre og Romsdal, Hordaland, Sogn og Fjordane, Aust-Agder, Vest-Agder og Rogaland, men har også en del arbeid i Finnmark, blant annet deleier av Alta folkehøgskole sammen med Normisjon.

Indremisjonsforbundet ble grunnlagt 19. oktober 1898, da utsendinger fra kristne enkeltstående og samarbeidende forsamlinger gikk sammen. De ville organisere seg, og i 1897 gikk diskusjonen om hvorvidt de skulle gå inn i det som da het Lutherstiftelsen (i dag Normisjon), eller starte noe eget. Resultat ble **Det Vestlandske Indremisjonsforbund** (*DVI*), som i 2000 skiftet navn til **[[Indremisjonsforbundet]]** etter at Indremisjonen (offisielt «**Det norske lutherske Indremisjonsselskap**») hadde gått sammen med Den norske santalmisjon / «Santalmisjonen» og Langesundsfjordens indremisjonsselskap og dannet dagens Normisjon 1. januar 2001.

Indremisjonsforbundet er oppbygd av 10 selvstendige kretser, og et sentralstyre velges av utsendinger fra disse annethvert år på en generalforsamling.

Indremisjonsforbundets motto er: «*Med Guds ord til folket*»

## Eksterne lenker
* 
* 
*
Joseph Hahn

**Joseph Hahn** også kjent som **Chairman Hahn**, **Joe Hahn** og **Mr. Hahn** (født 15. mars 1977 i  Dallas, Texas) er Linkin Parks diskjockey.
Hahn er en andregenerasjons koreansk amerikaner som vokste opp i Glendale, California. Han er også opptatt med sideprosjekter, som for eksempel den lille motebutikken kalt «Suru» i Los Angeles' motedistrikt.

## Linkin Park
Joe Hahn har vært med i Linkin Park siden 1998 når bandet het Hybrid Theory. Hahn er kjent for sangene «Cure for the itch» «Kyur4 Th Ich» og «Session», den siste vant en Grammy Award. I Minutes to Midnight er ikke Hahn så mye i cd-en, rollen hans har blitt forminsket akkurat som Mike Shinodas ble.

Joe Hahn står bak alle Linkin Parks musikkvideoer bortsett fra One Step Closer, Crawling, Faint og New Divide

## Fort Minor
Han har også laget noen sanger med Fort Minor for medlemmene i Fort Minors fanklubb.

## Eksterne lenker
* joehahn.org
* 
* 
* 
*
Hukkert

**Hukkert** er et lite, flerrolles, tomastet seilfartøy fra 1600-1700-tallet. Det hadde opprinnelse som fiskebåt i Nordsjøen fra Middelalderen, og ble et allsidig hurtigseilende fartøy på 1700-tallet med ny rigging.

På 1600-tallet var hukkerten det viktigste fiskefartøyet i Nordsjøen ved siden av bussen, som også kan benyttes i koffardifart som et rent fraktfartøy. Fra å være en mindre fiskebåt på 1200-tallet, forandret den seg i løpet av 1600-tallet til å bli et større skip.

Hukkerten beskrives som et tomastet og rundgattet fartøy med gaffel- og toppseil på begge master som ga den hurtige seileegenskaper ved slutten av 1600-tallet. Militære myndigheter med behov for en rask budbringer til bruk i posttjeneste, ble interessert i den nye båttypen som med tiden var blitt til en hurtigseiler. Før riggingen ble skiftet på Tordenskjolds tid til den nåværende, var den tidligere kun med råseil.

En hukkert med to til tre master ble som regel bygget i 80 til 90 fots lengde. Det skulle ha opprinnelse i Nederland og er sagt å være en stor jakt.

Standard armering for en hukkert i krig var mellom 2 og 14 småkalibrerte kanoner. Det var ikke meningen at hukkerten skulle oppsøke kamp, dens rolle gikk ut på å fungere som lette rekognoseringsfartøy og kontaktpunkt mellom sjøoffiserer eller mellom kommandoledd fra land til skip.

## Eksterne lenker
* Fra Hollenderveldet til Napoleonskrigene

## Litteratur
* Norsk Sjøfart Bind 1 Kapittel Norsk sjøfart på 1600-tallet, Svein Molaug
Hudsonsundet

**Hudsonsundet** er et sund i Canada som strekker seg i øst-vestlig retning mellom Hudsonbukten og Labradorsjøen i Atlanterhavet. Den skiller Baffinøya i nord fra Ungavahalvøya i Quebec og Labrador i sør. Hudsonsundet er omkring 640 km langt og 100 km bredt.

Hudsonsundet er omkring 500 meter dypt. 

## Eksterne lenker
*  Parks Canada - en artikkel om Hudsonsundet
Galiot

**Galiot** var et karakterisk handelsfartøy i Nord-Europa med opprinnelse i den nederlandske skipstypen *galjoot,* som er et rundbygget fartøy med en mast på en tredjedel av skipslengden på 1600-tallet. På 1700-tallet blir riggingen endret om til to eller tre master som kunne ha forskjellig seilføring. 

Det som først og fremst kjennetegner en galiot i skandinaviske farvann, er den åpne akterstevnen med en lang rorpinne over hakkebrettet til et stort ror som strakk seg opp.

Gailotene var et allsidig fraktefartøy med en lasteevne på 120 tonn, og de største eksemplene på skipstypen var minst 85 fot lange og 21 fot brede. Det var derfor et fartøy som ble mye brukt frem til 1900-tallet, og selv i våre dager er det fremdeles galioter med seil som ferdes til sjøs.
Ottestad

**Ottestad** er et tettsted i Stange kommune i Innlandet. Området ligger nord i kommunen, som grenser til Hamar. Ottestad hadde 5712 innbyggere i 2009, slik SSB definerte området. Lokalt varierer størrelsen ettersom en kan referere til Ottestad som et område som dekker Åkersvika helt mot nord. I dette området bor det omtrent 8000 innbyggere  (1. jan. 2017). I Åkershagan ligger et fritidsområde hvor en finner Åkershagan opplærings- og aktivitetssenter og Utvandrermuseet.

Opprinnelig var det området rundt Ottestad stasjon som ble betegnet som Ottestad, da dette området hadde det opprinnelige Ottestad poståpneri, med postnummeret 2312, slik det fremdeles er. Bekkelaget, som er en del av Ottestad, hadde eget postnummer og poststed tidligere, 2342 Stangebrua. Dette ble faset ut 1. september 1970 da Ottestad poståpneri ble lagt ned, og postnummeret 2312 omgjort til å omfatte hele området. Bekkelaget er det største handelsstedet i kommunen. Fra tettstedet Bekkelaget og Sandvika er det utsikt over Mjøsa. I Bekkelaget ligger Kjonerud amtmannsgård, som i dag er et kultursenter med variert virksomhet. Ottestad kirke, en korskirke fra 1730, ligger lenger sør.

Ottestad står for rundt 60 prosent av Stange kommunes skatteinntekter.

I Vestbygda ligger den historiske Ringnes gård og Atlungstad Brenneri.

Frem til 1972, da motortrafikkveien ble åpnet fra sør i Stange og frem til Olrud i Ringsaker, gikk E6 gjennom Bekkelaget i Ottestad og over Stangebrua i samme trasé som fylkesvei 222 har nå.

## Kultur
* Norsk utvandrermuseum
* Atlungstad Brenneris samlinger

## Rekreasjon og fritid

I 2006 åpnet Atlungstad Golf med en 18-hulls bane. Ottestad Idrettslag holder til på Ottestad Idrettspark. A-laget i fotball lå i 2014 i 3. divisjon. I 2008 ble en ny kunstgressbane åpnet i friområdet ved HIAS. Ottestadstien er en 15 km lang tursti rundt Ottestad. Ottestad har to musikkorps, henholdsvis Ottestad Skolekorps og voksenkorpset Ottestad Brass.

## Etternavn
Navnet Ottestad brukes som etternavn i Norge av 169 personer. Navnet stammer fra personer som bodde på gårdene Ottestad i Stange og Veøy.

## Personer fra Ottestad

* Otto Blehr &ndash; tidligere statsminister i Norge.
* Marius Skjelbæk &ndash; programleder og kommentator i TV 2.
* Nicholas Mickelson &ndash; fotballspiller i .
* Simen Bolkan Nordli &ndash; fotballspiller i .
* Julie Blakstad &ndash; fotballspiller i .

## Referanser
Diplodocus

* *D. longus*
* *D. carnegii*
* *D. hayi*
* *D. hallorum*

***Diplodocus*** var en slekt dinosaurer av typen sauropoder. De levde i den vestre delen av Nord-Amerika i den geologiske perioden jura. *Diplodocus* er lett å identifisere fra andre sauropoder med sin lange hale, hals og kropp, og sine fire, kraftige bein. *Diplodocus* er noen av de lengste dinosaurene som man har funnet spor av. Man har funnet bevis for at de kunne bli hele 27 meter lange, men noen forskere har teorier om at de kunne bli hele 33 meter. De var planteetere, som spiste av de aller høyeste trærne. 

## Eksterne lenker
*
Iselin Steiro

**Iselin Vollen Steiro** (født 1985) er en norsk modell, designer og arkitekt. Hun vokste i hovedsak opp i Harstad. Steiro ble oppdaget i 1999 under et førjulsbesøk med foreldre i London. Hun gikk sine første moteshow i 2003, og gikk for Prada og Calvin Klein allerede første sesong.

## Bakgrunn og virke
Iselin Steiro var i over ti år blant de mest etterspurte modeller i verden og ble regelmessig avbildet i *Vogue* (italienske, franske, amerikanske, britiske, tyske, spanske, russiske, japanske, kinesiske), *W*, *V Magazine*, *Numèro*, og *Harper's Bazaar,* for å nevne noen. Hun var på forsiden av franske, italienske, tyske, japanske og russiske Vogue, koreanske *Harper's Bazaar, [[Self Service]]* og The *Last Magazine*, i tillegg til flere norske blader.

Hun figurerte i reklamekampanjer for blant annet Gucci, Givenchy, Valentino, Versace, Chloé, Roberto Cavalli, Balenciaga, Repossi, Chanel, Dolce & Gabbana, Missoni, Mulberry, Lanvin, Emporio Armani, og H&M, for å nevne noen.

I 2013 spilte hun rollen som en yngre versjon av David Bowie i musikkvideoen til «The Stars (Are Out Tonight)» fra albumet *The Next Day*.

Iselin Steiro har samarbeidet med det norske ullmerket Le Backhand siden 2013, hvor hun co-designer og er art director.

Steiro var representert hos Women Managament New York, Milano og Paris, og Steiros norske agent var Team Models i Oslo.

Steiro er gift med lege og skuespiller Anders Danielsen Lie. Hun er utdannet arkitekt, og ansatt ved et norsk arkitektkontor.

## Referanser


## Eksterne lenker
* 
* supermodels.nl/iselinsteiro 
* kjendis.no: Kvinnene mest inntekt i motebransjen
Jørgen Pedersen Lund

**Jørgen Pedersen Lund** (født ca. 1670, død 1718) var en norsk verftseier med betydelig virksomhet i Langesund. Stedet var landets viktigste eksportsted for trelast, og var allerede under Gyldenløvefeiden blitt en viktig base for skipsbyggeri og understøtte til den dansk-norske orlogsflåten. I 1674 ble det første skipet for staten, et defensjonsskip sjøsatt.

I perioden 1711&ndash;1713 bygde og leverte Jørgen Pedersen Lunds verft to lette fregatter, «Løvendals Galei» og «Prinsens Galley». Snauen «Ormen» ble levert 22. august 1711, snauen «Østern» november 1711 (omdøpt til «Den flygende Merkur» samme år), snauen «Måken» og en dobbel sjalupp april 1712, snauen «Neptun» juli 1712. Han hadde dessuten utvist så stor dyktighet at Tordenskiold omtalte ham som «En Dünkerker Tømmermand», men hentydning til at skipsbyggerne i kaperredet Dunkerque, Frankrike, i samtiden var ansett som verdens fremste.

Under Elleveårskrigen foretok verftet reparasjoner på orlogsskipene. Han kunne levere viktig utstyr, bl.a. rep som var produsert i Langesunds reperbane som kunne spinne kabler på opptil 180 favner. 

Den dansk-norske staten var en sen betaler. Det var til tider så ille at Lund så seg tvunget til å selge sine egne eiendeler for å kunne lønne arbeidsstokken. Da han døde i 1718 hadde han ennå ikke fått fullt oppgjør for alle tjenester og leveransene av krigsskipene.

## Referanser
Tove Veierød

**Tove Liv Besstun Veierød** (født 19. september 1940) er en norsk lærer og politiker (Ap) fra Harstad. Hun var lærer på Harstad gymnas (nåværende Heggen videregående skole). Hun var statssekretær i Kultur- og vitenskapsdepartementet (1986–88), informasjonssjef i Norsk Hydro (1988-90) og sosialminister (1990-92). Senere var hun styreleder for Festspillene i Nord-Norge (til 2004) og i Foreningen Norden 2005–2010.

## Referanser


## Eksterne lenker
*
Gå Ut Senteret

**Gå Ut Senteret** (GUS) er en av Normisjons bibelskoler. Skolen holder til i Salemhuset, lokalene til Norkirken Trondheim Salem i Trondheim kommune, Sør-Trøndelag etter flytting fra Hurdal i Akershus sommeren 2015. Normisjons utsendinger tilbys å gjennomføre et studieopphold ved skolen før utreise. Også flere andre misjonsorganisasjoner tilbyr sine kandidater et studieopphold ved Gå Ut Senteret som forberedelse til misjonærtjeneste. 

Gå Ut Senteret har studietilbudene Bare bibel, Tjeneste og ledelse, Global disippel og Faith in action hvor de to sistnevnte linjene inneholder et studie- og aktivitetsopphold i utlandet på henholdsvis 4,5 måneder og seks uker. Skolen samarbeider bl.a. med Den Evangelisk Lutherske Frikirke, Pinsemisjonen og Norsk Luthersk Misjonssamband. 

Studiesenteret ble grunnlagt i 1984, da som Den norske Santalmisjons bibel- og misjonsskole. Etter opprettelsen av Normisjon i 2001, har Gå Ut Senteret beholdt fokus på internasjonalt misjonsarbeid. Skolen har hatt flere utenlandske studenter.

## Rektorer

*Olav Vestbøstad
*Ørjan Tinnen
*Kai Ove Berg
*Johannes Redse
*Trond Pladsen
*Rune Gustavsen
*Gunnar Fagerli (konstituert)
*Ingvard Hageberg 
*Knud Jørgensen
*Hans Thore Løvaas

## Referanser


## Eksterne lenker
* 
*
Denílson de Oliveira Araújo

**Denílson de Oliveira Araújo** (født 24. august 1977 i Diadema) er en tidligere brasiliansk fotballspiller. I 1998 ble han den dyreste fotballspilleren i verden da Real Betis kjøpte ham fra São Paulo for over 200 millioner kroner.

Den 5. januar 2010 ble det kjent at han skal prøvespille for to danske klubber, men at han også gjerne vil spille for en norsk

## Klubber og landslag
* 1995-1998 – São Paulo FC
* 1998-2000 – Real Betis
* 2000-2001 – Flamengo – *på lån fra Betis*
* 2001-2005 – Real Betis
* 2005-2006 – Bordeaux
* 1996-2003 – Brasils herrelandslag i fotball
* 2006-2007 – Al-Nasr
* 2008 – Palmeiras
* 2009 – Itumbiara
* 2009 – Xi Mang Hai Phong

## Referanser


## Eksterne lenker
*
Lázaro Cárdenas del Río

**Lázaro Cárdenas del Río** (født 21. mai 1895, død 19. oktober 1970) var president i Mexico fra 1934 til 1940. Cárdenas var kjent for nasjonaliseringen av landets oljeressurser i 1938 og ble dermed boikottet internasjonalt frem til den 2. verdenskrig brøt ut. Han høstet også stor ros for å dele ut landområder til bønder samt for å nasjonalisere el-industrien. Dette bidro til ro i den nasjonale økonomien. Etter sin avgang som president, hadde han rollen som forsvarsminister mellom 1941 og 1945.

## Referanser


## Eksterne lenker
*
Meidling

**Meilding** er det 12. av Wiens 23 distrikter (*Bezirke*).

Det ligger sørvest i byen, sør for elven Wien. Meilding som distrikt ble grunnlagt i 1892, og har i dag ca. 78&nbsp;000 innbyggere. 

## Referanser


## Eksterne lenker
* Webservice der Stadt Wien
Wien (elv)

:*Denne artikkelen er om elven Wien. For byen Wien, se [[Wien]].*

**Wien** (*Wienfluss*) er en elv som renner gjennom Østerrikes hovedstad Wien. Elven er 34 km lang, hvorav 15 km er i byen Wien. Elva har sitt opphav i vestlige Wienerwald i nærheten av Rekawinkel, og flyter ut i Donaukanalen, en sideelv av Donau, øst for Wiens bysentrum.

Innenfor bygrensene består elveleiene nesten utelukkede av betong. Dette ble bygget mellom 1895 og 1899 for å stoppe oversvømmelser elven ofte hadde forårsaket, og iblant ble etterfulgt av kolera. På samme tid ble Wiens bybane (*Stadtbahn*) bygd, og banen ble lagt på elveleiet. Bybanen er i dag en del av Wiener U-Bahn-systemet.

## Eksterne lenker
*
Innere Stadt

**Innere Stadt** er det første av Wiens 23 distrikter. 

Dette distriktet er gamlebyen i Wien. Fram til bygrensene ble utvidet i 1850 var Innere Stadt det samme som byen Wien. 

*[[Ringstraße]]* omgir Innere Stadt, langs de gamle bymurene. 

## Referanser


## Eksterne lenker
*
Hilde Marstrander

**Hilde Marstrander** (født 1968) er en norsk redaktør, samtidskunstner, musiker og illustratør.   

Hun er utdannet innenfor tekstil, søm og klesdesign fra Oslo, Stockholm, London og Paris. Senere gikk hun malerilinjen på Einar Granums Kunstfagskole i Oslo, studerte samtidskunst på Kunstakademiet i Tromsø (Norges Arktiske Universitet) og Parsons School of Design  i New York. Marstrander har stilt ut i Norge, England, Tyskland, Italia, Thailand og USA.

Marstrander har vært programleder i ZTV og TV3, moteredaktør i *[[ELLE]]* og sjefredaktør i *[[SNITT]]* – magasin for visuell kommunikasjon i årene 2006-2011. Bladet vant Fagpresseprisen for design i 2008. Marstrander har sittet i en rekke juryer, for blant annet fotografiske, reklame- og designkonkurranser og kom selv til topps i blant annet Dagbladets Tegneseriekonkurranse, Dagbladets Karikaturkonkurranse og som Årets Motejournalist. I årene 1998–2009 var hun bandleder og låtskriver i western-swing bandet Chicas del Coro. Hun har skrevet kunst- og litteraturkritikk for Kunsthåndverk og Ny Tid. I 2023 tiltrådte hun stillingen som redaktør for tidsskriftet *MESTER* og som kommunikasjonsrådgiver for sekretariatet i Mesterbrevnemnda.  

Hun sitter i Kunstnerisk råd i Fredrikstad Kunstforening.  

## Diskografi
### [[Chicas del Coro]]
**[[Greatest Hits (Chicas del Coro-EP)|Greatest Hits]]* (2002)
**[[Seven Days on the Road]]* (2004)
;Singler
**Men Men Men* (2009)

### Deltar på
* Vidar Busk & His True Believers: *[[Stompin Our Feet With Joy]]* (1997)
* Vidar Busk & His True Believers: *[[I Came Here To Rock]]* (1998)
* Vidar Busk & His True Believers: *[[Atomic Swing]]* (1999)
* Vidar Busk: *Drive On* (2001)
* Vidar Busk: *[[Venus Texas]]* (2001)
* : *By:Larm Live Kristiansand 07.03&ndash;10.03 2002* (2002)
* Melodi Grand Prix: *[[Melodi Grand Prix 2009 (album)|Melodi Grand Prix 2009]]* (2009)
* Vidar Busk: *[[Tung ørn flyr lavt &ndash; Best of Busk]]* (2016)

## Referanser
Ernesto Zedillo

**Ernesto Zedillo Ponce de León** (født 27. desember 1951 i Mexico by) var president i Mexico fra 1994 til 2000.

## Referanser


## Eksterne lenker
*
Santalen

***Santalen*** var et magasin for Den norske Santalmisjon. Bladet utkom med varierende periodisitet fra 1883 til 2001. Tidsskriftets fokus var internasjonalt misjons- og humanitært arbeid, opprinnelig blant santalfolket i India.

*Santalen* ble grunnlagt i 1883 av teologen og skolemannen Bernhard Cathrinus Pauss, som var redaktør frem til sin død i 1907. Han ledet også sentralkomiteen i Den norske Santalmisjon fra 1887. Henriette Pauss var fra starten involvert i redigeringen av bladet, og var deretter ansvarlig redaktør fra 1907 til 1912. Fra 1908 ble Ivar Holsvik ansatt som Santalmisjonens sekretær, og fungerte også som redaksjonssekretær for *Santalen*. Etterhvert ble det tradisjon for at Santalmisjonens generalsekretær var redaktør. Bladet gikk i 1912 over fra gotiske til latinske bokstaver.

Santalmisjonen fusjonerte til Normisjon i 2001, og de to bladene Normisjon overtok, *Santalen* og *[[For Fattig og Rik]]*, ble slått sammen under navnet *[[Agenda 3:16]]*.

## Opplag
Et halvt år etter oppstarten var opplaget ca. 2500 og etter få år hadde det steget til ca. 5000. Per 1977 var opplaget 14&nbsp;000.

## Redaktører

*Bernhard Cathrinus Pauss (1883–1907)
*Henriette Pauss (1907–1912)
*Joh. Baklund (1912–1916)
*Magnus Alfred Waaler (1914–1925)
*J. Kvistad (1925–1930)
*J.J. Ofstad (1930–)
*Reidar Svoren (1969–?)

;Assisterende redaktører/redaksjonssekretærer
*Henriette Pauss (1883–1907)
*Ivar Holsvik (1908–1912)
*Ernst Hallen (1931–)

## Referanser
Det Nye

***Det Nye*** er et norsk blad for unge jenter, og utgis av forlaget Egmont Publishing.

Bladet inntok salgshyllene for første gang i mars 1957, med en smilende ungpike med et par robuste treski på forsiden. Det kostet den gang 75 øre. Det Nye var i en periode på 1980-tallet særlig kjent for sine utvalgte modeller med tittelen «Det Nye Piken» og «Det Nye Gutten». Bladet har siden gått bort fra denne kåringen. Fram til 1989 kom bladet ut ukentlig.

Bladet inneholder lett underholdningsstoff, som mote, samliv, skjønnhet, helse i tillegg til tyngre reportasjer og hjertesaker. Bladet hadde frem til utgangen av 1980-årene unge jenter mellom 16-20 år som sin målgruppe, men har i senere år rettet seg i større grad mot unge voksne kvinner i aldersgruppen fra 18-29 år. Fra 2018 utgis Det Nye åtte ganger i året.

Redaktør er Madeleine Strand og redaksjonssjef er Bahare Viken.

Strand leder også søsterbladet ***Det Nye Shape Up*** som kommer elleve ganger årlig (per 2017).

I november 2019 ble det besluttet at papirutgaven av Det Nye skal legges ned.

## Opplag
Bekreftede netto opplagstall fra Mediebedriftenes Landsforening:
### ''Det Nye''

### ''Det Nye Spesial / Shape Up''
* 2013: 18&nbsp;640
* 2014: 27&nbsp;222
* 2015: 26&nbsp;015
* 2016: 24&nbsp;822
* 2017: 21&nbsp;045
* 2018: 16&nbsp;396
* 2019: 14&nbsp;846
* 2020: 14&nbsp;365
* 2021: 11&nbsp;506

## Referanser


## Eksterne lenker
*
Carlos Salinas

**Carlos Salinas de Gortari** (født 3. april 1948) var president i Mexico fra 1988 og 1994.
I Salinas tid som president var Mexico preget av økonomisk uro. Salinas vant valget i 1988 under spesielle omstendigheter. Det var en turbulent tid i Mexico etter jordskjelvet i 1985, som tok over 10&nbsp;000 menneskeliv. Salinas klarte å få en viss kontroll over inflasjonen, men på slutten av 1994 falt pesoen kraftig i verdi, noe som førte landet ut i dyp krise.

## Mordet på Kardinal Juan Jesús Posadas Ocampo
Ifølge den meksikanske avisen *[[El Universal]]* var Carlos Salinas, sammen med sin bror Raúl Salinas de Gortari, innblandet i mordet på kardinal Juan Jesús Posadas Ocampo i 1993. Det gikk rykter om at Salinas og broren var innblandet i narkotikahandel og korrupsjon. Broren Raúl ble også dømt til 50 års fengselsstraff for mordet på generalsekretær José Francisco Ruiz Massieu.

Enrique Salinas var en yngre bror av Carlos Salinas.

## Referanser


## Eksterne lenker
*
BMW Dixi

**BMW Dixi** var den første bilmodellen produsert av BMW. Den ble produsert på lisens fra Austin, og var helt lik Austin 7. Dixi var en toseter og man kunne få den som roadster. Standard Dixi hadde en motor på 15 hestekrefter og klarte en toppfart på 85 km/t. Dixi Sport klarte en toppfart på 105 km/t som var relativt raskt på 1930-tallet. Dixi ble tatt ut av produksjon i 1932.

* **Dixi DA 1** 4&nbsp;cyl, 15&nbsp;hk, 1927-1929
* **Dixi DA 2** 4&nbsp;cyl, 15&nbsp;hk, 1929-1932
* **Dixi DA 3** 4&nbsp;cyl, 18&nbsp;hk, 1930-1932

## Referanser




## Eksterne lenker
*
BMW 3/20

**BMW 3/20** var en bilmodell fra den tyske bilprodusenten BMW. BMW 3/20 ble lansert som etterfølgeren til 3/15 i 1932. BMW 3/20 hadde en fire sylindret motor på 782ccm og hadde 20 hestekrefter. 3/20 ble levert som tourer, sedan, cabriolet og roadster. Det ble totalt produsert 7215 biler før den gikk ut av produksjon i 1934.

## Referanser
BMW 309

**BMW 309** var en bilmodell fra den tyske bilprodusenten BMW. Bilen ble produsert i 1934–1936 og hadde en firesylindret motor med 22 hk. Toppfart 85 km/t.

## Referanser
Jawa Timur

**Jawa Timur** eller **Øst-Java** er den østligste provinsen på øya Java i Indonesia. Øst for provinsen, på østsiden av Balistredet, ligger Bali. Provinsen inkluderer øyene Madura og Bawean. Hovedstaden er Surabaya, den nest største byen i Indonesia. Det bor 35,8 millioner
mennesker her, noe som gjør provinsen til den nest største i folketall i landet. De fleste er innfødte javanesere, men det er også store minoriteter av maduresere. kinesere, indere og arabere. Språket er indonesisk og javanesisk, men 15 millioner mennesker, de fleste på Madura og øst i provinsen,  bruker også språket maduresisk.

## Administrativ inndeling
Øst-Java består av de følgende 9 storbyene (*kota*):

Batu, Blitar, Kediri, Madiun, Malang, Mojokerto, Pasuruan, Probolinggo, Surabaya

Der er også 29 distrikter (*kabupaten*) i provinsen:

Bangkalan, Banyuwangi, Blitar, Bojonegoro, Bondowoso, Gresik, Jember, Jombang, Kediri, Lamongan, Lumajang, Madiun, Magetan, Malang, Mojokerto, Nganjuk, Ngawi, Pacitan, Pamekasan, Pasuruan, Ponorogo, Probolinggo, Sampang, Sidoarjo, Situbondo, Sumenep, Trenggalek, Tuban, Tulungagung.

## Referanser


## Eksterne lenker
*
BMW 315

**BMW 315** var en bilmodell fra den tyske bilprodusenten BMW. BMW 315 ble lansert i 1934 og ble produsert til 1937. Det ble totalt produsert rundt 10 000 sedaner og 200 cabrioleter. 

BMW 315 fremstår i dag som samleobjekter og det finnes ikke mange igjen.

## Modeller
**BMW 315 Limousine**
* **315** 6&nbsp;sylindre, 34&nbsp;hk, 110&nbsp;km/t, 1934-1937

**BMW 315/1 Cabriolet**
* **315/1** 6&nbsp;sylindre, 40&nbsp;hk, 120&nbsp;km/t, 1934-1936

## Referanser




## Eksterne lenker
*
BMW Isetta

**BMW Isetta** var en mikrobil produsert av BMW i perioden 1955&ndash;1962.

BMW Isetta ble lansert i 1955 og ble produsert på lisens fra italienske Iso. Isettan har for mange blitt en kultbil (jf.  Heinkel og Messerschmitt) og står i kontrast til de større og kraftige bilene som BMW er kjent for.

## Varianter
* **250** 1&nbsp;sylinder, 12&nbsp;hk, 85&nbsp;km/t, 1955-1962
* **300** 1&nbsp;sylinder, 13&nbsp;hk, 90&nbsp;km/t, 1956-1962

## Eksterne lenker
* 
* BMW World Isetta
* Isetta Online
Avisenes Pressebyrå

**Avisenes Pressebyrå** (APB) er et tema- og featurebyrå eid av Edda Media. Byrået ble etablert i 1. januar 1998 etter initiativ fra flere redaktører i Orkla Media. Byrået erstattet i realiteten det Orkla-eide nyhetsbyrået Norpress som ble lagt ned sommeren 1998.

APB leverer feature-, forbruker- og trendbasert stoff blant annet innenfor områder som reise, bil, bolig, spill, musikk og film, samt ikke-redaksjonelle tjenester som værkart, horoskop og kryssord.

Kundene består av rundt 35 aviser og nettsteder, hovedsakelig tilknyttet mediekonsernet Edda Media. APB hadde i 2008 12 ansatte. APB etablerte i 2007 en egen sportsredaksjon, som forsyner nettstedet www.speaker.no med redaksjonelt innhold.

I 2009 ble Avisenes Pressebyrås virksomhet overdratt til Norsk Telegrambyrå, og skiftet i den forbindelse navn til NTB Tema.

Sjefredaktør er Thor Sørum-Johansen.

## Kilder
* Johann Roppen: Orklas lange revolusjon (2003)

## Eksterne lenker
* Avisenes Pressebyrå
José Francisco Ruiz Massieu

**José Francisco Ruiz Massieu** (1946–1994) var en meksikansk politiker. Han var guvernør i Guerrero mellom 1987 og 1993. I 1994 ble han generalsekretær i partiet PRI. Den 28. september 1994 ble han drept i Mexico by. Raúl Salinas de Gortari (broren til eks-president Carlos Salinas de Gortari) ble omtalt som hjernen bak drapet. Salinas ble arrestert den 28. februar 1995.
Kiki Sørum

**Anne Christine «Kiki» Sørum** (født 16. januar 1939, f. Gulbrandsen, død 30. august 2009) var en norsk journalist, redaktør og forfatter. 

Hun var en av Norges mest kjente motepersonligheter og var innehaver av en rekke høythengende ordener, blant annet den franske l'Ordre des Arts et des Lettres fra 2003, og var kommandør av Finlands løves orden fra 2005. Hun fikk også Oslo bys kulturstipend og Statens kunstnerstipend. I 2003 ble hun utnevnt til Årets frilanser av Norsk Journalistlag.

Sørum hadde en lang karriere innen mote- og ukebladbransjen, blant annet som moteredaktør i *[[Hjemmet]]* fra 1973 til 1977 og sjefredaktør i *[[Nicole]]* fra 1979 til 1981. Hun gav også ut mer enn 20 moterelaterte bøker, herunder *Hollywood i moten* (1986), *Klokt om klær* (1996), *Kle deg magisk* (1999) og *1001 knapp* (2000), *Minneboken* (2003) *Skjønnhet* (2006), bidrag *Cinema* (2007). Spilte seg selv i filmen *[[Buddy (film)|Buddy]]* fra 2003.

Sørums navn var stadig å se i ulike mediekanaler, hvor hun uttalte seg om etikette, kjoler, kongehus og klær, særlig for *[[Se og Hør]]*, *[[VG]]* og *[[Dagbladet]]*. Hun var dessuten kjent for å ha fått sin signaturfrisyre, den svartfargede bob-en, hos den britiske frisørkjeden Vidal Sassoon, som klippet designeren Mary Quant og supermodellen Twiggy på 1960-tallet. Hun var gift med arkitekten Arve Sørum.

## Referanser


## Eksterne lenker
* 
*  Profil på kjentfolk.no
BMW 303

**BMW 303** var en bilmodell fra den tyske bilprodusenten BMW. BMW 303 kom i 1933 og fremstod som den første BMW’en med seks sylindret motor. BMW 303 hadde 30 hestekrefter og nådde en toppfart på 100 km/t.

## Referanser


## Eksterne lenker
*
Kristian Stangebye

**Kristian Stangebye** (født 11. august 1958) er en norsk musiker fra Bergen. Han har gitt ut LP-ene *[[Göbbels a-go-go]]* og *[[The Willkoks Talk]]* i 1983 sammen med Lasse Myrvold og har også som Kong Klang sammen med Lasse Myrvold og poeten Terje Dragseth gitt ut CD-en *Logg* i 2002 og *Kvitekråkas song. Dikt og songar, eit gorrlaust makkverk* i 2005. 

Han var med KONG KLANG og lagde filmmusikken til Trond Kvists kinodokumentarer *[[Junkies]]* (1998) og *[[Velkommen hjem (film)|Velkommen hjem]]* (2002) sammen med Lasse Myrvold og Calle Hamre.

Stangebye jobbet sammen med Lasse Myrvold  med et mikrotonalt prosjekt inntil Myrvold døde 3. september 2006. Prosjektet ble fullført under tittelen Gøbbels a-go-go 13, men er per 2015 ennå  ikke utgitt.

Fra 2007 har Stangebye sammen med Terje Paulsen jobbet som duo i KONG KLANG. Musikken som er basert på field recordings og elektronikk kan rubriseres i kategorien Soundscaping. Etter flere års opphold begynte KONG KLANG igjen å holde konserter i 2014.

I 2014 lagde Stangebye musikk til Gunnar Hall Jensens helaftens dokumentarfilm "En Kopp Te".

Stangebye ble i 2013 med i Sonisk Blodbad. Bandet ga i 2013 ut vinylsingelen Drown / Pulsating vein i samarbeid med Clive Jones (Black Widow) og Laurie Amat (The Residents). Produsent: Joe Foster.

I 2015 ga Sonisk Blodbad ut sitt andrealbum "Deux", med en utvidet besetning med bidrag fra  blant andre Don Preston (The Mothers of Invention), Laurie Amat (The Residents), Clive Jones (Black Widow) og Fernando Saunders (Lou Reed).

Den digitale singelen "For Absent Friends"  feat. Fernando Saunders på vokal, gitar og bass ble sluppet i forkant av CD-en.  CD-versjonen av låten er en kortere instrumental utgave.
## Diskografi
**[[Göbbels a-go-go]]* (1983), med Lasse Myrvold
**[[The Willkoks Talk]]* (1983), med Lasse Myrvold

### [[Sonisk Blodbad]]
**[[Deux (Sonisk Blodbad-album)|Deux]]* (2015)
;Singler
**Deux/Pulsating Vein* (2013)
**Drown/Pulsating Vein* (2014)
### [[Kong Klang]]
**[[Kong Klang (album)|Kong Klang]]* (1999)
**[[Kvitekråkas song]]* (2005), med Terje Dragseth
;Singler
**Jeg var caddy under golfkrigen* (1998)
**[[Logg (EP)|Logg]]* (2002), med Terje Dragseth
### Deltar på
* Lasse Myrvold-hyllest: *[[Dans til musikken]]* (2006)
* Clinical Archives: *[[Clinical Sounds Volume 1]]* (2007)

## Referanser


## Eksterne lenker
* 
*
Twiggy

**Twiggy** (født **Leslie Hornby** 19. september 1949) er en britisk supermodell, som hadde sitt store gjennombrudd på 1960-tallet.

Twiggy er datter av snekkeren William Norman og butikkselgeren Helen Hornby. Hun ble oppdaget som modell som 16-åring, og fikk sitt spesielle kallenavn fordi hun var tynn som en kvist («twig»). Hun ble snart et symbol for «the swingin' sixties» i London.  Etter at hun giftet seg med skuespilleren Leigh Lawson ble hun kjent som Twiggy Lawson.

Twiggy spilte inn både plater, filmer og TV-serier, blant annet som moren til Charlie Chaplin, Hannah Chaplin, i TV-serien *Young Charlie Chaplin* (1989), men er først og fremst kjent for sin rolle som modell &ndash; med en radmager figur, gutteklipp og store, oppspilte øyne.

I mai 2005 overtok hun dommerrollen etter «verdens første supermodell» Janice Dickinson i UPNs realityserie *[[America's Next Top Model]]*. Samme år gjorde hun som 56-åring en reklamekampanje for den britiske varehuskjeden Marks & Spencer.

I 2018 ble hun utnevnt til kommandørdame (DBE) av Order of the British Empire for sin innsats for mote og kunst, samt for veldedig arbeid. Hun ble dermed opphøyd i ridderstanden og fikk rett til å føre tiltaleformen *dame* foran sitt navn.

## Referanser


## Eksterne lenker
* 
* 
* 
*
Raúl Salinas de Gortari

**Raúl Salinas de Gortari** (født 24. august 1946) er en meksikansk sivilingeniør og forretningsmann som også er bror av ekspresident Carlos Salinas de Gortari. 

Raúl er kjent som hjernen bak drapet på José Francisco Ruiz Massieu i Mexico by den 28. september 1994. Han er også i søkelyset for mordet på kardinal Juan Jesús Posadas Ocampo i 1993.

## Referanser
The Falling Man

**The Falling Man** er et fotografi tatt av Richard Drew klokka 09.41.15 den 11. september 2001. Det viser en mann som faller fra et av tårnene i Verdens Handelssenter (*World Trade Center*) under terrorangrepene 11. september 2001 i New York. Subjektet var en av personene (i pressen omtalt som «jumpers» &ndash; *hoppere*) som var fanget i de øvre etasjene av bygningen, og som tilsynelatende valgte å hoppe i den sikre død framfor å dø av ild og røyk. Til å begynne med hevdet journalisten Peter Cheney i avisen Globe and Mail at den fallende mannen var en Norberto Hernandez, men da familien så gjennom hele serien med bilder (det var omkring et dusin), ble det klart at det ikke var ham. Journalistene som undersøkte disse «hopperne»s identitet, lot ikke til å være kjent med at benektelser utstedt av likskuere og andre myndigheter om at ingen hadde hoppet fra bygningen, beskyttet ofrenes familier, ikke bare mot emosjonell skade, men, av større betydning, mot at ofrenes livsforsikringer skulle bli erklært ugyldig. Sett i dette perspektiv var benektelsene fullt og helt altruistiske.

*"9/11: The Falling Man"* ble en dokumentarfilm om bildet og historien bak det. Den ble vist første gang 16. mars 2006 på den britiske fjernsynskanalen Channel 4. Senere hadde den sin premiere i Nord-Amerika på den canadiske kanalen CBC 6. september 2006. TVNorge viste programmet lørdag 16. september. Programmet mener at mannen på fotografiet er Jonathan Eric Briley, en lydtekniker som jobbet i restauranten Windows on the World i toppen av Nordre Tårn.

Det mektige og kontroversielle bildet provoserte følelser av sinne, spesielt i USA, like etter angrepene den 11. september. Fotografiet ble trykt kun én gang i mange amerikanske aviser fordi de mottok kritiske og sinte brev fra lesere som følte at fotografiet var spekulativt og appellerte til titterinstinktet hos folk, og så videre. Dette gjorde at media påla seg selvsensur av bildet og i stedet foretrakk å trykke fotografier av handlinger som viste heroisk innsats og oppofrelse.

Drew kommenterte angående variasjonene i reaksjoner med å si: «Dette er hvordan det påvirket menneskers liv på det tidspunktet, og jeg tror det er derfor det er et viktig bilde. Jeg fanget ikke inn denne personens død. Jeg fanget en del av hans liv. Dette er det valget han gjorde, og jeg tror jeg bevarte dette.» *9/11: The Falling Man* ender med å antyde at dette bildet ikke handlet om mannens identitet, men hvordan han symboliserte hendelsene 11. september.

## Referanser


## Kilder
**Dødshoppet fra Twin Towers* (eng: *9/11: The Falling Man*) (16. september 2006 på TVNorge). (Reprise mandag 18. september)
*Junod, Tom (September 2003). Falling Man . *[[Esquire]].
*[http://www.timesonline.co.uk/article/0,,2092-2069640_1,00.html «Falling Man: the many faces of a 9/11 riddle»]  (5. mars 2006). *Sunday Times''.

## Eksterne lenker
* Intervju med tidsskriftet Esquires skribent Tom Junod av NPRs Melissa Block, 21. august 2003
* Jonathan Brileys hjemmeside, med lenke for veldedige donasjoner
* Hele dokumentaren på youtube.com